ՎիվաՍել-ՄՏՍ-ի ամպային ծառայությունը տրամադրում է վիրտուալ միջավայրում գործող պլատֆորմ, որը թույլ է տալիս ընկերություններին մշակել, գործարկել եւ կառավարել ծրագրային հավելվածներ՝ առանց սեփական ենթակառուցվածքը կառուցելու եւ սպասարկելու անհրաժեշտության: ՎիվաՍել-ՄՏՍ-ի կողմից առաջարկվող ամպային ծառայություններից օգտվելու դեպքում ընկերությունները կարող են մի քանի անգամ նվազեցնել ՏՏ ենթակառուցվածքի հետ կապված իրենց ծախսերը եւ ստանալ շոշափելի արդյունք՝ խնայելով թե՛ սեփական ժամանակը եւ թե՛ ֆինանսական, խորհրդատվական եւ մարդկային ռեսուրսներ (ներառյալ՝ ՏՏ աշխատակազմ պահելու եւ դրա շարունակական ուսուցման համար պահանջվող) եւ այլն: ՎիվաՍել-ՄՏՍ-ը ստեղծել է մշակման եւ կառուցման ճկուն միջավայր, որը թույլ է տալիս օգտագործողներին ինքնուրույն տեղադրել ցանկացած բան՝ պարզ ամպային հիմքով հավելվածներից ընդհուպ մինչեւ բարդ, ամպային տեխնոլոգիաներով գործող, ընկերությունների համար կրիտիկական կարեւորության ծրագրեր եւ տվյալների հավաքակազմեր՝ ապահովելով դրանց բարձր աստիճանի անվտանգությունը եւ հուսալիությունը: